Antonie Sminck Pitloo (rodz. 21 kwietnia abo 8 moja 1790 we Arnhem, um. 22 czyrwca 1839 we Neapolu) -niderlandzki malyrz. Rodzōny kej Antonie Pitlo, nale dodoł do drugigo miana druge "o" skiż tygo, co kej bōł we Italiji mylōno go ze inkszym malyrzym ô drugim mianie "Pitlo". We Italiji znōmy tyż jako Antonio van Pitloo. Sztudirowoł malyrstwo we Paryżu a Rzimie. Niyskorzi ôstoł proszōny do Neapolu ôd princa Grigorija Orłowa. We 1820 hajtnōł sie ze Giuliōm Mori, bezcōż dostoł ôbywatelstwo Krōlestwa Ôbadwōch Sycylijōw. We Neapolu ôstoł aże do śmiyrci. Jygo malyrstwo podle krytyki przinoleży ku szuli Posillipo, kero je poważano za prekursorko lo impresjōnizmu, kery mioł anfang 60 lot nazod.